open-index/open-wikipedia-markdown huggingface dataset:
Πάχη Αττικής

Η **Πάχη** είναι χωριό της Δυτικής Αττικής του Δήμου Μεγαρέων. Βρίσκεται νοτιοανατολικά των Μεγάρων, στις ακτές του Σαρωνικού κόλπου, απέναντι από τη Σαλαμίνα. Στη θέση της Πάχης βρισκόταν στην αρχαιότητα η Μεγαρική πόλη Νίσαια. Η Πάχη έχει πληθυσμό σύμφωνα με την απογραφή του 2001, 331 κατοίκους.

Η Πάχη βρίσκεται απέναντι από το νησί Ρεβυθούσα, που είναι εγκατεστημένα τα εργοστάσια του Φυσικού Αερίου Αττικής. Διαθέτει αρκετές ψαροταβέρνες και καφετέριες. Βόρεια της υπάρχει ο λόφος του Άι Γιώργη, που στην κορυφή του υπάρχει το ομώνυμο εξωκλήσι. Στην Πάχη επίσης υπάρχει το εξωκλήσι του Άι Νικόλα. Απέναντι της σε μικρή απόσταση είναι δύο νησιά, το Μικρό και Μεγάλο νησί της Πάχης. 

Οι μόνιμοι κάτοικοι του οικισμού ασχολούνται κατά κύριο λόγο με την αλιεία.

## Εξωτερικοί σύνδεσμοι

* Αεροφωτογραφίες της Πάχης

Κατηγορία:Δήμος Μεγαρέων
Κατηγορία:Χωριά της περιφερειακής ενότητας Δυτικής Αττικής
Ψάθα Αττικής

Η **Ψάθα** Βιλίων είναι παραθεριστικός οικισμός της Δυτικής Αττικής του δήμου Μάνδρας-Ειδυλλίας. Βρίσκεται δυτικά των Βιλίων, στις ακτές του Κορινθιακού κόλπου. Διαθέτει μία από τις πιο δημοφιλείς παραλίες της Δυτικής Αττικής. Η Ψάθα έχει πληθυσμό σύμφωνα με την απογραφή του 2001, 172 κατοίκους.

## Εξωτερικοί σύνδεσμοι

* live cam Πληροφορίες - Φωτογραφίες 
* Δήμος Βιλίων, η Ψάθα
* Αεροφωτογραφίες της Ψάθας

Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Τρίστενο Φωκίδας

Το **Τρίστενο** είναι ορεινό χωριό της Δωρίδας του Νομού Φωκίδας σε υψόμετρο 850 μέτρων. Σύμφωνα με την απογραφή του 2011, έχει 91 κατοίκους και αποτελεί την Τοπική Κοινότητα Τριστένου και υπάγεται στην Δημοτική Ενότητα Βαρδουσίων του Δήμου Δωρίδος.

## Γεωγραφία - Ιστορία
Το Τρίστενο είναι κτισμένο στις πλαγιές των Βαρδουσίων και στο κάτω μέρος του χωριού ρέει ο Κοκκινοπόταμος, κυριότερος άλλοτε παραπόταμος του Μόρνου. Βρίσκεται ΒΔ του Λιδωρικίου σε απόσταση 48 χλμ. και Β από τους Πενταγιούς σε απόσταση 3 χλμ. και έχει πολλά τρεχούμενα νερά, έξι νερόμυλους, αρκετά γεφύρια και πέτρινες βρύσες, με πιο γνωστές τη «Μεγάλη Βρύση» και τη «Βρύση Μότσου». Αξιοθέατα του χωριού είναι το παλιό δημοτικό σχολείο που χρησιμοποιείται ως Πνευματικό Κέντρο, η εκκλησία Μεταμόρφωση του Σωτήρος με το τέμπλο και τις εικόνες του Τριστενιώτη αγιογράφου Σπυρόπουλου καθώς και τα εξωκλήσια Παναγίας και του Αϊ-Γιάννη. Ανατολικά του χωριού έχουν βρεθεί ίχνη αρχαίου φρουρίου και οικισμού. Το χωριό ονομαζόταν **Δρεστενά** μέχρι το 1928, οπότε μετονομάστηκε σε Τρίστενο.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Περιβόλι Φωκίδας

Η **Περιβόλι** είναι μικρό ορεινό χωριό της Δωρίδας του Νομού Φωκίδας. Βρίσκεται στις πλαγιές των Βαρδουσίων σε υψόμετρο 640 μέτρων πολύ κοντά στο φράγμα του Μόρνου. Αποτελεί την Τοπική Κοινότητα Περιβολίου και υπάγεται διοικητικά στη Δημοτική Ενότητα Βαρδουσίων του Δήμου Δωρίδος. Έχει μόνιμο πληθυσμό 53 κατοίκους, σύμφωνα με την απογραφή του 2011. Το χωριό ονομαζόταν *Αγλαβίστα* μέχρι το 1959, οπότε μετονομάστηκε σε Περιβόλι. Στο χωριό έχουν βρεθεί ίχνη αρχαίου οικισμού, τάφοι, τεμάχια κεραμικών που παραπέμπουν σε αρχαίο αιτωλικό οικισμό. Αρχικά ήταν κτισμένο στη τοποθεσία «Άγιος Νικόλαος» ή «Πέρα Χωριό» όπου διατηρούνται μέχρι σήμερα δύο-τρία σπίτια. Αξιοθέατο είναι το εξωκλήσι του Αγίου Ταξιάρχη Μιχαήλ κτισμένο στη τοποθεσία τοπωνύμιο «Αμπέλια».

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Δημώδης αιγυπτιακή γραφή

thumb|right|300px|Απόσπασμα κειμένου από την στήλη της Ροζέττας.
Η **δημώδης αιγυπτιακή γραφή** ήταν σύστημα γραφής που χρησιμοποιήθηκε στην αρχαία Αίγυπτο από τον 7ο αι. π.Χ.. Εξελίχτηκε από την ιερατική γραφή. Ο Ηρόδοτος την αποκαλεί *δημώδη* (δηλαδή *λαϊκή* ή *δημοτική*), ενώ ο Πορφύριος την αποκαλεί *επιστολογραφική*. Χρησιμοποιήθηκε για διάστημα περίπου χιλίων χρόνων ως γραφή για κείμενα καθημερινής χρήσης, ενώ η χρήση των ιερογλυφικών ήταν περιορισμένη για κείμενα στις πυραμίδες και άλλα αιωνόβια μνημεία, και η ιερατική γραφή επιτρεπόταν μόνο στους ιερείς. Η δημώδης γραφή ήταν δύσκολη στην ανάγνωση, επειδή τα γράμματα άλλαζαν με την πάροδο του χρόνου και συχνά παρουσίαζαν μεγάλη ομοιότητα μεταξύ τους. Το πιο γνωστό κείμενο είναι η στήλη της Ροζέττας που περιέχει μια ανακοίνωση του βασιλιά Πτολεμαίου στα Ελληνικά και Αιγυπτιακά για να γίνει κατανοητή σε όλους τους υπηκόους του βασιλείου του. Επί Πτολεμαίων η χρήση της δημώδους γραφής περιορίστηκε λόγω της εξάπλωσης της Ελληνικής γραφής, ενώ επί Ρωμαϊκής αυτοκρατορίας εξαφανίστηκε εντελώς, και εγκαταστάθηκε από το Ελληνικό αλφάβητο με κάποιες επεκτάσεις.

## Βιβλιογραφία
* Janet H. Johnson: Thus Wrote 'Onchsheshonqy - An Introductory Grammar of Demotic (Third Edition) Chicago 2000. ISBN 0-918986-76-1

## Εξωτερικοί σύνδεσμοι

* Δείγμα δημώδους αιγυπτιακού αλφάβητου

Κατηγορία:Αρχαία Αίγυπτος
Βοϊδομάτης

Ο **Βοϊδομάτης**, επίσης γνωστό ως «ποτάμι του Βίκου», είναι ποταμός του νομού Ιωαννίνων, παραπόταμος του Αώου. Οι κύριες πηγές του βρίσκονται κάτω από το χωριό Βίκος. Στην διαδρομή του δέχεται και άλλα υδάτινα ρεύματα που σχηματίζονται στις πλαγιές της Τύμφης ή προέρχονται από το Φαράγγι του Βίκου και τελικά εκβάλει στον Αώο κοντά στην Κόνιτσα. Ο ποταμός έχει συνολικό μήκος 15 χιλιόμετρα. Η ονομασία του προέρχεται από τις λέξεις βόιδι και μάτι.

Ο Βοϊδόμάτης χαρακτηρίζεται ως ένας από τους καθαρότερους ποταμούς της Ευρώπης, καθώς δεν αντιμετωπίζει προβλήματα ρύπανσης. Διασχίζει μία από τις ομορφότερες ορεινές τοποθεσίες της Ελλάδας, η οποία έχει χαρακτηριστεί εθνικός δρυμός από το 1973, καθώς και το φαράγγι του Βίκου που αποτελεί μνημείο φυσικής ομορφιάς. Κατά μήκος του Βοϊδομάτη συναντώνται ορισμένα από τα ομορφότερα μονότοξα, ηπειρώτικα γεφύρια. Το πιο διάσημο είναι το γεφύρι της Κλειδωνιάς (ή Κλειδωνιάβιστας), που βρίσκεται στην έξοδο της χαράδρας του Βίκου. Ο Βοϊδομάτης είναι κατάλληλος ποταμός για διάφορα αθλήματα ποταμού, όπως κανόε-καγιάκ και ράφτινγκ και έχει αξιολογηθεί με βαθμό δυσκολίας 1 στα 5. Η θερμοκρασία του νερού του ποταμού είναι πολύ χαμηλή ακόμη και τους καλοκαιρινούς μήνες.

## Φωτοθήκη

Πηγές Βοϊδομάτη - Γέφυρα Αρίστης.jpg|Η Γέφυρα Αρίστης στον Βοϊδομάτη.
Voidomatis, Kleidonia, Vikos.jpg|Ο Βοϊδομάτης στην Κάτω Κλειδωνιά, στον Εθνικό Δρυμό Βίκου - Αώου.
Voidomatis river springs.jpg|Οι πηγές του Βοϊδομάτη, κάτω από το χωριό Βίκος.
Βοιδομάτης ποταμός.jpg|Ο Ποταμός Βοϊδομάτης
Voidomatis river.jpg|Όχθες του ποταμού Βοϊδομάτη 


## Παραπομπές


## Εξωτερικοί σύνδεσμοι

* Φωτογραφίες του Βοϊδομάτη
* Μονοπάτια - ΣΚΑΪ, Βοϊδομάτης
* Ζαγοροχώρια
* 

Κατηγορία:Ποταμοί της Ηπείρου
Fuck You (τραγούδι)

right|thumb|210px|Το εξώφυλλο του single
***Fuck You***  είναι τίτλος ποπ τραγουδιού της Βρετανίδας τραγουδίστριας, ηθοποιού και παρουσιάστριας Λίλυ Άλεν. Είναι γνωστό και ως *Fuck you (very much)*.

Το τραγούδι για πρώτη φορά παρουσιάστηκε διαδικτυακά το 2008 στη σελίδα MySpace της Λίλυ Άλεν, ενώ δισκογραφικά κυκλοφόρησε το Φεβρουάριο του 2009 και περιλαμβάνεται στο άλμπουμ *It's not me, it's you (Δεν είμαι εγώ, είσαι εσύ)*. Σαν single κυκλοφόρησε τον Ιούλιο του 2009. Το τραγούδι έγραψαν οι Λίλυ Άλεν και Γκρεγκ Κέρστιν, ενώ η διάρκειά του είναι 3' 43".

## Πληροφορίες για το τραγούδι
Το τραγούδι ήταν αρχικά γνωστό με τον τίτλο *Guess Who Batman* και *Get Wit the Brogram* στη συνέχεια. Σύμφωνα με βρετανικά και αμερικανικά μουσικά περιοδικά, πρόκειται για τραγούδι διαμαρτυρίας σε βάρος του Τζορτζ Μπους. Άλλωστε τα αρχικά των πρώτων τίτλων του τραγουδιού (G.W.B.) παραπέμπουν στο πλήρες ονοματεπώνυμο του τότε Προέδρου των ΗΠΑ, George Walker Bush.

Σύμφωνα με το *Urban Review*, το τραγούδι απευθύνεται στο ακροδεξιό ρατσιστικό Βρετανικό Εθνικό Κόμμα, κάνοντας την ίδια την Άλεν να πει ότι *το κομμάτι έχει πολλούς αποδέκτες και δεν αναφέρεται σε συγκεκριμένο στόχο*. Το γεγονός ότι το Βρετανικό Εθνικό Κόμμα κέρδισε για πρώτη φορά έδρες στο Ευρωπαϊκό Κοινοβούλιο κατά τις Ευρωεκλογές του 2009, οδήγησε την Άλεν στην ανάγκη να το τραγουδήσει τρεις εβδομάδες αργότερα στο φεστιβάλ του Glastonbury, αναφέροντας πως *αυτός είναι ένας λόγος για να το τραγουδήσει*.

## Τραγούδι κατά της ομοφοβίας
Πέρα από το επίσημο βίντεο κλιπ του τραγουδιού, υπήρξαν και άλλα τα οποία δημιουργήθηκαν από χρήστες του ίντερνετ σε ιστοσελίδες όπως το YouTube, τα οποία έτυχαν την έγκριση και την αποδοχή της ίδιας της Λίλυ Άλεν. Ένα από αυτά δημιουργήθηκε από ΛΟΑΤ οργάνωση του Μάντσεστερ και από τότε χρησιμοποιείται ως τραγούδι κατά της ομοφοβίας. Οι συντελεστές του είπαν γι αυτό το τραγούδι: *«Είμαστε η νεολαία, κάνουμε μέλλον μας την ανεκτικότητα, από εμάς εξαρτάται. Μισείστε το μίσος».*

Το τραγούδι κατάφερε να μπει στο Top 10 σε μια σειρά από χώρες, όπως Γαλλία, Ολλανδία, Βέλγιο, Ελβετία, Φινλανδία, Νορβηγία και άλλες.

## Εξωτερικοί σύνδεσμοι
* Fuck you από την ιστοσελίδα της Λίλυ Άλεν στο MySpace, ζωντανή ερμηνεία στη Νέα Υόρκη
* 10%: Άι γαμήσου (παρακαλώ πολύ) 

Κατηγορία:Τραγούδια του 2008
Κατηγορία:Τραγούδια κατά του ρατσισμού και της ξενοφοβίας
Κατηγορία:Singles του 2009
Βαθμολόγηση στο Παγκόσμιο Πρωτάθλημα Φόρμουλα 1

Η **βαθμολόγηση στο [[Φόρμουλα 1|Παγκόσμιο Πρωτάθλημα Φόρμουλα 1]]** γίνεται βάσει του τερματισμού των μονοθεσίων σε κάθε αγώνα. Το παρόν σύστημα, το οποίο ισχύει από το 2010, προβλέπει ότι βαθμολογούνται οι 10 πρώτοι οδηγοί με το σύστημα 25-18-15-12-10-8-6-4-2-1, ενώ η ομάδα τους βαθμολογείται με το άθροισμα των βαθμών των δύο οδηγών της. Κατ' εξαίρεση, εάν ένας αγώνας διακοπεί για κάποιο σοβαρό λόγο (ατύχημα, καιρικές συνθήκες) πριν ολοκληρωθούν τα 3/4 των προβλεπόμενων γύρων, οι οδηγοί παίρνουν το 50% των βαθμών που αντιστοιχούν στη θέση τους.

Στο τέλος της αγωνιστικής περιόδου, ο οδηγός που έχει συγκεντρώσει τους περισσότερους βαθμούς αναδεικνύεται παγκόσμιος πρωταθλητής, ενώ αντίστοιχα η ομάδα με τους περισσότερους βαθμούς κερδίζει το πρωτάθλημα κατασκευαστών.

## Παλαιότερες μορφές
Κατά το παρελθόν είχαν δοκιμασθεί διάφορα συστήματα βαθμολόγησης. Χαρακτηριστικά:
* Τα πρώτα χρόνια βαθμολογούνταν μόνο οι 5 πρώτες θέσεις και ο οδηγός που έκανε τον ταχύτερο γύρο, ενώ στη βαθμολογία των κατασκευαστών η ομάδα λάμβανε μόνο τους βαθμούς του καλύτερου οδηγού της σε κάθε αγώνα. Αργότερα καταργήθηκε ο βαθμός για τον ταχύτερο γύρο και δόθηκε στην 6η θέση.
* Στις περισσότερες διοργανώσεις, η τελική κατάταξη ενός οδηγού δεν προέκυπτε από το σύνολο των βαθμών του, αλλά από τα καλύτερα αποτελέσματά του. Για παράδειγμα, το 1988 λαμβάνονταν υπ' όψιν μόνο τα 11 καλύτερα αποτελέσματα κάθε οδηγού, με αποτέλεσμα ο 1ος Αλέν Προστ να χάσει 18 βαθμούς (από τους 105 που είχε μαζέψει) και να καταταγεί 2ος!
* Άλλες χρονιές το πρωτάθλημα χωριζόταν σε δύο μέρη και οι οδηγοί κρατούσαν μόνο έναν αριθμό αποτελεσμάτων από κάθε μέρος. 

Αναλυτικά η εξέλιξη των συστημάτων βαθμολόγησης έχει ως εξής:

### Βαθμολογία οδηγών

### Βαθμολογία κατασκευαστών
* **[[Παγκόσμιο πρωτάθλημα Φόρμουλα 1 (1950)|1950]] - [[Παγκόσμιο πρωτάθλημα Φόρμουλα 1 (1957)|1957]]**: Δεν υπήρξε βαθμολογία κατασκευαστών.
* **[[Παγκόσμιο πρωτάθλημα Φόρμουλα 1 (1958)|1958]] - [[Παγκόσμιο πρωτάθλημα Φόρμουλα 1 (1978)|1978]]**: Κάθε ομάδα λάμβανε ανά αγώνα τους βαθμούς του καλύτερου οδηγού της.
* **[[Παγκόσμιο πρωτάθλημα Φόρμουλα 1 (1979)|1979]] έως σήμερα**: Καθιερώνεται ο περιορισμός των δύο μονοθεσίων για κάθε ομάδα. Στη βαθμολογία κατασκευαστών λαμβάνεται υπ' όψιν το άθροισμα της βαθμολογίας τους ανά αγώνα.

Σημείωση: Για να θεωρηθεί μια ομάδα ως κατασκευάστρια, πρέπει να έχει κατασκευάσει η ίδια τουλάχιστον το αμάξωμα των μονοθεσίων της. Ομάδες που χρησιμοποιούν «ξένα» αμαξώματα (π.χ. η Ραμ το 1976 που έτρεχε με ένα παλαιό μοντέλο της Μπράμπαμ) δεν θεωρούνται κατασκευαστές και δεν βαθμολογούνται.

Κατηγορία:Φόρμουλα 1
Τζέιμς Χέρτζογκ

Ο **Τζέιμς Μπάρι Μούνικ Χέρτζογκ** (James Barry Munnik Herzog), γνωστός και ως **Τζέιμς Χέρτζογκ** (3 Απριλίου 1866-21 Νοεμβρίου 1942) ήταν στρατηγός των Μπόερς κατά τον Δεύτερο Πόλεμο των Μπόερς και Πρωθυπουργός της Ένωσης της Νότιας Αφρικής από το 1924 ως το 1939. Κατά τη διάρκεια της ζωής του, ενθάρρυνε την ανάπτυξη του αφρικάνερ πολιτισμού και την προστασία του από τη βρετανική επιρροή. 

## Όνομα
Ο Χέρτζογκ πήρε τα πρώτα του ονόματα από το χειρουργό Τζέιμς Μπάρι, ο οποίος ήταν ο πρώτος Βρετανός γιατρός στην Αφρική που έκανε επιτυχή καισαρική τομή και έζησαν και η μητέρα και το παιδί μετά την επέμβαση. 

## Βιογραφία
Ο Χέρτζογκ σπούδασε νομική στο Κολέγιο Βικτόρια στο Στέλενμπος του Κέιπ Κόλονι. Το 1889, μετέβη στις Κάτω Χώρες για να σπουδάσει νομικά στο Πανεπιστήμιο του Άμστερνταμ, όπου πραγματοποίησε επιστημονική διατριβή και έλαβε το διδακτορικό του στις 12 Νοεμβρίου 1892 

Κατά τα έτη 1892-1895 έκανε την πρακτική του άσκηση στην Πρετόρια, μέχρι που τοποθετήθηκε στο Ανώτατο Δικαστήριο στο Ελεύθερο Κράτος της Οράγγης. Κατά το δεύτερο Πόλεμο των Μπόερς (1899-1902), έφτασε μέχρι το αξίωμα του στρατηγού. Έγινε γνωστός ως ένας τολμηρός και επινοητικός ηγέτης των αντάρτικων δυνάμεων, που συνέχιζαν να πολεμούν τους Βρετανούς. Τελικά, πεπεισμένος για τη ματαιότητα περαιτέρω αιματοχυσίας, υπέγραψε το Μάιο του 1902 τη Συνθήκη του Βερινέγκενγκ. 

Στη συνέχεια, ο Χέρτζογκ ασχολήθηκε με την πολιτική ως κύριος οργανωτής του Ενωτικού Κόμματος της Οράγγης. Το 1907, η Επαρχία του Ποταμού Οράγγη κέρδισε την αυτόνομη διακυβέρνησή της και ο Χέρτζογκ τέθηκε στην κυβέρνηση Γενικός Εισαγγελέας και Διευθυντής Εκπαίδευσης. Η επιμονή του για τη διδασκαλία των ολλανδικών μαζί με τα αγγλικά στα σχολεία βρήκε αντιρρήσεις. Στο νέο έθνος της Νοτιοαφρικανικής Ένωσης στις 31 Μαΐου 1910 τέθηκε Υπουργός Δικαιοσύνης μέχρι το 1912. Η αντίθεσή του στον ιμπεριαλισμό και στο Λουί Μπότα οδήγησε σε υπουργική κρίση. 

Στις γενικές εκλογές του 1924, το Εθνικό Κόμμα με αρχηγό τον Χέρτζογκ νίκησε το Νοτιοαφρικανικό Κόμμα του Γιαν Σματς και σχημάτισε κυβέρνηση, ωστόσο το 1934 συνενώθηκαν και σχημάτισαν το Ενωτικό Κόμμα. 

Ο Χέρτζογκ ήταν ένας ρεπουμπλικανός που πίστευε και υποστήριζε με θέρμη την ανεξαρτησία της Νοτιοαφρικανικής Ένωσης από τη Βρετανική Αυτοκρατορία. Στις 4 Σεπτεμβρίου 1939, το Συνέδριο των στελεχών του Ενωτικού Κόμματος αρνήθηκε να δεχτεί την πρόταση ουδετερότητας του Χέρτζογκ για τον Β' Παγκόσμιο Πόλεμο και τον απομάκρυνε από τη θέση του υπέρ του Γιαν Σματς.

Πέθανε το 1942 στην Πραιτώρια. Το 2007, στην πόλη Πάαρλ χτίστηκε ένα κτίριο που πήρε το όνομά του προς τιμήν του.

## Παραπομπές


## Εξωτερικοί σύνδεσμοι
* 

Κατηγορία:Πολιτικοί της Νότιας Αφρικής
Κατηγορία:Νοτιοαφρικανοί στρατιωτικοί
Αρχαία

Τα **Αρχαία** αποτελούν μία επικράτεια μονοκύτταρων μικροοργανισμών. Αυτά τα μικρόβια (**αρχαία**· ενικός **αρχαίο**) είναι προκαρυωτικά, που σημαίνει ότι δεν έχουν κυτταρικό πυρήνα. Τα αρχαία ήταν παλαιότερα ταξινομημένα ως βακτήρια, λαμβάνοντας την ονομασία **αρχαιοβακτήρια** (στο βασίλειο των Αρχαιοβακτηρίων), αλλά αυτή η ταξινόμηση είναι ανακριβής και απαρχαιωμένη.

Τα κύτταρα των αρχαίων έχουν μοναδικές ιδιότητες που τα διαχωρίζουν από τις άλλες δύο επικράτειες των έμβιων όντων, τα Βακτήρια και τα Ευκαρυωτικά. Τα αρχαία χωρίζονται περαιτέρω σε πολλές συνομοταξίες. Η ταξινόμηση είναι δύσκολη επειδή τα περισσότερα δεν έχουν απομονωθεί στο εργαστήριο και έχουν μόνο εντοπιστεί μέσω της ανάλυσης των νουκλεϊκών οξέων σε δείγματα από το περιβάλλον τους.

Τα αρχαία και τα βακτήρια είναι γενικά παρόμοια σε μέγεθος και σχήμα, παρότι μερικά αρχαία έχουν σχήματα πολύ διαφορετικά από αυτά των βακτηρίων, όπως τα επίπεδα και τετράγωνα κύτταρα του *[[Haloquadratum walsbyi]]*.

## Παραπομπές


## Επιπλέον ανάγνωση
* 
* 
* 
* 
* 
* 
* 
* 

## Εξωτερικοί σύνδεσμοι

* Introduction to the Archaea, ecology, systematics and morphology
* Oceans of Archaea&nbsp;– E.F. DeLong, *ASM News*, 2003

; Ταξινομία
* NCBI taxonomy page on Archaea
* Genera of the domain Archaea&nbsp;– list of Prokaryotic names with Standing in Nomenclature
* Shotgun sequencing finds nanoorganisms&nbsp;– discovery of the ARMAN group of archaea

; Γενομική
* Browse any completed archaeal genome at UCSC
* Comparative Analysis of Archaeal Genomes  (at DOE's IMG system)
Επαρχία της Παλένθια

Η **Παλένθια** είναι μια επαρχία της βόρειας Ισπανίας, στο βόρειο τμήμα της αυτόνομης κοινότητας της Καστίλης και Λεόν. Συνορεύει με την Λεόν, την Κανταβρία, το Μπούργος, και το Βαγιαδολίδ.

Από τον πληθυσμό των 176,125 (2002), το 45% ζει στην πρωτεύουσα, την Παλένθια. Υπάρχουν 191 δήμοι στην επαρχία, από τους οποίους το περισσότερο από το μισό είναι χωριά με λιγότερους από 200 κατοίκους.

## Παραπομπές


## Εξωτερικοί σύνδεσμοι
* 

Παλενθια
Κατηγορία:Καστίλη και Λεόν
Χέλμουτ Κρέμερς

Ο **Χέλμουτ Κρέμερς** (*Helmut Kremers*) γεννήθηκε στις 24 Μαρτίου του 1949 και είναι παλαίμαχος διεθνής Γερμανός ποδοσφαιριστής που αγωνιζόταν ως πλάγιος αμυντικός. 

## Καριέρα
Παρότι γεννήθηκε στη Φραγκφούρτη, ο Κρέμερς ξεκίνησε την ποδοσφαιρική του καριέρα απο την Μπορούσια Μενχενγκλάντμπαχ, στην οποία παρέμεινε ως το 1969. Ακολούθησε η Κίκερς Όφφενμπαχ, με την οποία πανηγύρισε το πρωτάθλημα του Νοτίου Ομίλου της Ρεγκιονάλλιγκα (*Regionalliga Süd*), τότε Β' κατηγορίας, καθώς και το Κύπελλο Γερμανίας το 1970. Το καλοκαίρι του 1971 μεταγράφηκε μαζί με τον δίδυμο αδελφό του Έρβιν στη Σάλκε, όπου έμεινε μέχρι το 1980, πανηγυρίζοντας ένα ακόμη Κύπελλο Γερμανίας το 1972. Αργότερα αγωνίστηκε στη Ροτ-Βάις Έσσεν (1980-81) και την καναδική **Calgary Boomers**, όπου και κρέμασε τα παπούτσια του στο τέλος της αγωνιστιικής περιόδου. Συνολικά πέτυχε 50 τέρματα σε 273 αγώνες στο πλαίσιο της Μπούντεσλιγκα.

Ο **Χέλμουτ Κρέμερς** αγωνίστηκε 8 φορές με το αντιπροσωπευτικό συγκρότημα της Δυτικής Γερμανίας απο το 1973 ως το 1975 και ήταν μέλος της ομάδας που κατέκτησε το Μουντιάλ του 1974.

## Παραπομπές


## Εξωτερικοί σύνδεσμοι
* 

Κατηγορία:Γερμανοί ποδοσφαιριστές
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Εθνικής Γερμανίας
κ
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ροτ-Βάις Έσσεν
Κατηγορία:Ποδοσφαιριστές Εθνικής Γερμανίας Β
Κατηγορία:Ποδοσφαιριστές Κίκερς Όφφενμπαχ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κληρονομικό Δίκαιο

Το **Κληρονομικό Δίκαιο** είναι κλάδος του Αστικού Δικαίου.

Το  Κληρονομικό Δίκαιο περιλαμβάνει το σύνολο των κανόνων που ρυθμίζουν τις περιουσιακές σχέσεις προσώπου μετά το θάνατο αυτού, όπως κληρονομική διαδοχή, διαθήκη, νόμιμη μοίρα, κληρονομική αναξιότητα, κληρονομητήριο, κληροδοσία, κ.ά.

Στον υφιστάμενο σήμερα στην Ελλάδα Αστικό Κώδικα, τις περί του Κληρονομικού Δικαίου διατάξεις περιλαμβάνει στο πέμπτο και τελευταίο μέρος (βιβλίο) που χωρίζεται σε 20 κεφάλαια από το άρθρο 1710 μέχρι τέλος, άρθρο 2035.

*
Κατηγορία:Αστικό Δίκαιο
Άγιος Νείλος (περιοχή)

thumb|300px|Ιερός ναός Αγίου Νείλου

Ο **Άγιος Νείλος** είναι μέρος της συνοικίας της Καλλίπολης στην πόλη του Πειραιά και βρίσκεται στα όρια της Καλλίπολης με την συνοικία των Υδραίικων.

Σε αυτήν την περιοχή, επί της οδού Γ.Θεοτόκη, βρίσκεται ο ομώνυμος επιβλητικός ναός, που είναι αφιερωμένος στον Άγιο Όσιο Νείλο τον Μυροβλύτη (+12 Νοεμβρίου 1651). 

Ο ναός βρίσκεται μεταξύ των οδών Γεωργίου Θεοτόκη, Ηροδότου, Αντωνίου Θεοχάρη και Σπυρίδωνος Τρικούπη. Χτίστηκε το 1928 με πρωτοβουλία της Ελένης Μαμάη ως μία μικρή εκκλησία, η οποία άρχισε να ανοικοδομείται στη σημερινή της μορφή από το 1956. Οι εργασίες ολοκληρώθηκαν τον Νοέμβριο του 1973 και τότε έγιναν τα εγκαίνια του ναού. Ο ναός του Αγίου Νείλου στην Καλλίπολη είναι ο μοναδικός ναός αφιερωμένος στον συγκεκριμένο άγιο με καταγωγή από την Κυνουρία, ο οποίος είχε ζήσει σαν ασκητής στο Άγιο Όρος και μετά τον θάνατο του τα οστά του ανέβλυζαν μύρο. Σε αυτόν τον ναό υπάρχει μέρος των λειψάνων του, ενώ τα υπόλοιπα έχουν μεταφερθεί στο Άγιο Όρος.

Η περιοχή αυτή είναι γνωστή και ως γενέτειρα του ηθοποιού Δημήτρη Παπαμιχαήλ, αλλά και από τους στίχους του τραγουδιού του Μπαγιαντέρα "Αποβραδίς ξεκίνησα / μ' έναν παλιό μου φίλο / για το Χατζηκυριάκειο / και για τον Άγιο Νείλο", που ερμήνευσε ο Βασίλης Τσιτσάνης και του τραγουδιού Παποράκι σε μουσική Μάνου Λοΐζου και στίχους Λευτέρη Παπαδόπουλου, “Κάθε νύχτα στ' όνειρό μου σεργιανάω / Άγιο Νείλο, Κερατσίνι, Κοκκινιά".

## Παραπομπές


## Εξωτερικοί σύνδεσμοι
*Φωτογραφία του Άγιου Νείλου, 1975
*Φωτογραφία του Άγιου Νείλου, 2010

Κατηγορία:Συνοικίες και περιοχές του Πειραιά
Νίκος Κολομπούρδας

Ο **Νίκος Κολομπούρδας** είναι Έλληνας παλαίμαχος ποδοσφαιριστής και νυν βοηθός προπονητή στον Παναθηναϊκό. Ως ποδοσφαιριστής έκανε καριέρα στα πρωταθλήματα της Ελλάδας και της Κύπρου, αγωνιζόμενος στην άμυνα και τη μεσαία γραμμή.

## Βιογραφικά στοιχεία
Γεννήθηκε στη Γερμανία στις 25 Απριλίου του 1972, εξού και το προσωνύμιο «Γερμανός» με το οποίο και ήταν γνωστός, ενώ κατάγεται από οικογένεια Ελλήνων μεταναστών.

## Αθλητική σταδιοδρομία
### Ως ποδοσφαιριστής
Ξεκίνησε την καριέρα του από τους ερασιτέχνες της Κολωνίας. Τον Ιανουάριο του 1997 ήρθε στην Ελλάδα για λογαριασμό του ΠΑΟΚ ως κεντρικός αμυντικός, αποκτώντας εξ αρχής θέση βασικού, καθώς μέτρησε 17 συμμετοχές και ένα τέρμα για το πρωτάθλημα. Θεωρήθηκε ότι "έδεσε" την άμυνα του ΠΑΟΚ και συνέβαλλε στην έξοδο στις ευρωπαϊκές διοργανώσεις μετά από πέντε χρόνια απουσίας. Αποτέλεσε και την επόμενη σεζόν βασικό στέλεχος της ομάδας τόσο στο πρωτάθλημα (26 συμμετοχές) όσο και στις αναμετρήσεις με την Άρσεναλ και την Ατλέτικο Μαδρίτης για το Κύπελλο ΟΥΕΦΑ, όμως ένας σοβαρός τραυματισμός στον αχίλλειο τένοντα είχε ως αποτέλεσμα αλλεπάλληλες χειρουργικές επεμβάσεις και μια μακρά απουσία από τους αγωνιστικούς χώρους. Οι τελευταίες συμμετοχές του Κολομπούρδα με τον ΠΑΟΚ πραγματοποιήθηκαν τη σεζόν 1998/99. Το 2001/02 είχε ένα σύντομο πέρασμα από τον Ηρακλή, στον οποίο αγωνίστηκε 9 φορές για το πρωτάθλημα κατά το β΄ μισό της περιόδου, συμβάλλοντας στην έξοδό του στο Κύπελλο ΟΥΕΦΑ. Στη συνέχεια πέρασε από τον Απόλλωνα Σμύρνης, τον Ονήσιλο, τη Βέροια και την Αλκή Λάρνακας, στην οποία ολοκλήρωσε την καριέρα του το 2007.

#### Στατιστικά στην Α΄ Εθνική

### Ως τεχνικός
Στη συνέχεια έγινε προπονητής του Αστέρα Αμπελοκήπων στην ΕΠΣΜ και το πρώτο του επαγγελματικό βήμα ως τεχνικός το έκανε το 2009 όταν ανέλαβε προπονητής της Φρέναρος FC 2000 που συμμετείχε στο πρωτάθλημα της Β΄ κατηγορίας της Κύπρου. Το 2010 ανέλαβε προπονητής στην ομάδα Νέων του ΠΑΟΚ προωθώντας παίκτες όπως ο Κώστας Σταφυλίδης προς την πρώτη ομάδα αλλά και αναδεικνύοντας άλλους όπως οι μετέπειτα διεθνείς Κάτσε, Κίτσιου, και Πέλκας. Το 2013 ανέλαβε την Αγία Νάπα στην Κύπρο και στη συνέχεια τον Εθνικό Άχνας. Εργάστηκε επίσης στην ομάδα νέων της Αλ Νασρ στο Ντουμπάι των Ηνωμένων Αραβικών Εμιράτων. Τον Ιανουάριο του 2020 ανακοινώθηκε ότι ήρθε σε συμφωνία με την Ομοσπονδία των Ηνωμένων Αραβικών Εμιράτων για την τεχνική ηγεσία της Κ-19, μετά από εισήγηση του Ιβάν Γιοβάνοβιτς. Το 2021 προσελήφθη ως βοηθός προπονητή στον Παναθηναϊκό, με τον οποίο κατέκτησε το Κύπελλο Ελλάδας 2022.

## Τίτλοι

### Ως ποδοσφαιριστής
* Κύπελλο Ελλάδος:2001

### Ως βοηθός προπονητή

* Κύπελλο Ελλάδος: 2022

## Παραπομπές


## Πηγές

* sport.gr 
* Κολομπούρδας: «Ο φετινός ΠΑΟΚ έχει τσαμπουκά»
* Στον Ηρακλή ο Κολομπούρδας

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Γερμανοί ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Αλκής Λάρνακας
Κορώνεια

Το όνομα **Κορώνεια** μπορεί να αναφέρεται:
*Στην λίμνη Κορώνεια, λίμνη της Μακεδονίας
*Στην Κορώνεια Βοιωτίας, χωριό στην θέση της ομώνυμης αρχαίας πόλης
(120178) 2003 OP32

(120178) 2003 OP32 


Ανακάλυψη

Ανακαλύφθηκε από M. E. Brown, C. A. Trujillo  και D. L. Rabinowitz 

Ανακαλύφθηκε στις 26 Ιουλίου 2003

Χαρακτηριστικά τροχιάς

Αφήλιο 48,147 AU

Περιήλιο 38,764 AU

Ημιάξονας τροχιάς 43,456 AU

Εκκεντρότητα 0,108 

Περίοδος περιφοράς 104.633 ημέρες  (286,5 χρόνια)

Κλίση 27,12° ως προς την Εκλειπτική 

Μήκος του ανερχόμενου σημείου 183,07° 

Όρισμα του περιηλίου 71,66° 

Φυσικά Χαρακτηριστικά

Διαστάσεις  666 km 

Φαινόμενο μέγεθος 20,5 

Απόλυτο μέγεθος 4,17 





Το **(120178) 2003 OP<sub>32</sub>** είναι μεγάλο αντικείμενο που είναι θραύσμα από την σύγκρουση της Χαουμέιας με ένα άλλο αντικείμενο. Είναι ένα κλασσικό αντικείμενο της ζώνης του Κάιπερ με διάμετρο περίπου 670 χιλιόμετρα. Η τροχιά του μοιάζει με αυτήν της Χαουμέιας, του , του  και του , καθώς όλα ανήκουν στην ίδια οικογένεια αστεροειδών.

## Παραπομπές


2003 OP32
2003 OP32
2003 OP32
2002 GB32

***'</big> </caption>
</th></tr>
<tr>
<th bgcolor="#FFFFC0" colspan="2">Ανακάλυψη</th>
</tr><tr>
<th align="left">Ανακαλύφθηκε από</th><td> M. W. Buie </td>
</tr><tr>
<th align="left">Ανακαλύφθηκε στις</th><td> [[7 Απριλίου]] [[2002]]</td>
</tr><tr>
<th bgcolor="#FFFFC0" colspan="2">Χαρακτηριστικά [[τροχιά]]ς </th>
</tr><tr>
<th align="left">[[Αφήλιο]]</th><td> 376,53 [[Αστρονομική μονάδα|AU]]</td>
</tr><tr>
<th align="left">[[Περιήλιο]]</th><td> 35,33 [[Αστρονομική μονάδα|AU]]</td>
</tr><tr>
<th align="left">[[Ημιάξονας τροχιάς]]</th><td> 209,93 [[Αστρονομική μονάδα|AU]]</td>
</tr><tr>
<th align="left">[[Εκκεντρότητα]]</th><td> 0,828</td>
</tr><tr>
<th align="left">[[Περίοδος περιφοράς]]</th><td> 2955 [[Έτος|χρόνια]]</td>
</tr><tr>
<th align="left">[[Κλίση τροχιάς|Κλίση]]</th><td> 14,207° ως προς την [[Εκλειπτική]] </td>
</tr><tr>
<th align="left">[[Μήκος του ανερχόμενου σημείου]]</th><td> 177,08° </td>
</tr><tr>
<th align="left">[[Όρισμα του περιηλίου]]</th><td> 37,17° </td>
</tr><tr>
<th bgcolor="#FFFFC0" colspan="2">Φυσικά Χαρακτηριστικά</th>
</tr><tr>
<th align="left"> Διάμετρος </th><td> 127 [[χιλιόμετρο|km]]  </td>
</tr><tr>
<th align=left>[[Απόλυτο μέγεθος]]</th><td>7,7 </td>
</tr><tr>
</td>
</tr>
</table>

Το ***' είναι ένα αντικείμενο διασκορπισμένου δίσκου, με διάμετρο που υπολογίζεται σε περίπου 130 χιλιόμετρα.

## Τροχιακά χαρακτηριστικά
Έχει πολύ ελλειπτική τροχιά, με αφήλιο στις 375 ΑΜ και ημιάξονα τροχιάς 210 ΑΜ, έναν από τους μεγαλύτερους γνωστούς για αντικείμενα του Ηλιακού Συστήματος. Είναι πιθανό το 2002 GB32 να βρίσκεται σε τροχιακή αντήχηση 1:18 με τον Ποσειδώνα, δηλαδή για κάθε περιφορά του 2002 GB32, ο Ποσειδώνας πραγματοποιεί 18. Επίσης, το 2002 GB32 έχει παρατηρηθεί ότι έχει παρόμοια τροχιακά χαρακτηριστικά με το  γεγονός το οποίο μπορεί να υποδηλώνει την ύπαρξη ενός ακόμη πλανήτη, ο οποίος δεν έχει ακόμη παρατηρηθεί και με τον οποίο τα δύο αντικείμενα βρίσκονται σε τροχιακή αντήχηση.

Το 2002 GB32 προς το παρόν βρίσκεται 35,34 ΑΜ από τον Ήλιο, κοντά στο περιήλιό του. Το φαινόμενο μέγεθός του είναι 23,2.

## Παραπομπές


Κατηγορία:Μεταποσειδώνια αντικείμενα
Σαμάρ

Το **Σαμάρ** (*Άιλα Σαμάρ, Πούλο Σαμάρ*) είναι ένα νησί στο σύμπλεγμα νησιών των Βισάγιας, στις κεντρικές Φιλιππίνες. Το νησί είναι χωρισμένο σε τρεις Περιφέρειες: Το Σαμάρ (Περιφέρεια),το Βόρειο Σαμαρ, και το Ανατολικό Σαμάρ. Αυτές οι τρεις περιοχές, μαζί με τις περιφέρειες των γειτονικών νησιών Λέυτε και Μπιλιράν αποτελούν την περιοχή του Ανατολικού Βισάγιας .

Το Σαμάρ είναι το ανατολικότερο νησί των Βισάγιας. Το νησί διαχωρίζεται από το γειτονικό Λέυτε από τον Πορθμός του Σαν Χουανίκο, του οποίου το στενότερο σημείο απέχει 2 χιλιόμετρα.Αυτός ο Πορθμός διασχίζεται μέσω της Γέφυρας του Σαν Χουανίκο.Το Σαμάρ βρίσκεται ανατολικά της Χερσονήσου του Μπίκολ στο Λουσόν, που είναι το μεγαλύτερο νησί της χώρας. Ο Πορθμός του Σαν Μπερναντίνο χωρίζει αυτές τις δυο περιοχές. Στα νότια του Σαμάρ βρίσκεται ο Κόλπος του Λέυτε, όπου διεξήχθη η Μάχη του κόλπου του Λέυτε, μια από τις καθοριστικές ναυμαχίες στον δεύτερο παγκόσμιο πόλεμο. Ο κόλπος εκτείνεται ως τη θάλασσα των Φιλιππίνων.

thumb|left|350px|παραλία του Παναπουκάν

Κατηγορία:Νησιά των Φιλιππίνων
(469750) 2005 PU21

2005 PU21 


Ανακάλυψη

Ανακαλύφθηκε από Cerro Tololo (807) 

Ανακαλύφθηκε στις 9 Αυγούστου 2005

Χαρακτηριστικά τροχιάς 

Αφήλιο 329,56 AU

Περιήλιο 29,35 AU

Ημιάξονας τροχιάς 179,45 AU

Εκκεντρότητα 0,836

Περίοδος περιφοράς 2404 χρόνια

Κλίση 6,17° ως προς την Εκλειπτική 

Μήκος του ανερχόμενου σημείου 192,52 ° 

Όρισμα του περιηλίου 227,42° 

Φυσικά Χαρακτηριστικά

 Διάμετρος  265 km  

Απόλυτο μέγεθος6,1 





Το **(469750) 2005 PU<sub>21</sub>** είναι κένταυρος-αντικείμενο διασκορπισμένου δίσκου, με διάμετρο περίπου 265 χιλιόμετρα. Έχει πολύ ελλειπτική τροχιά, με αφήλιο στις 330 ΑΜ. Φασματική μελέτη του αντικειμένου έδειξε ότι έχει έντονο κόκκινο χρώμα, με mB-mR 1,79±0,02 και μπορεί να σχετίζεται με την παρουσία οργανικού υλικού. Αυτό το έντονο κόκκινο χρώμα έχει παρατηρηθεί και σε άλλα αντικείμενα του εξωτερικού ηλιακού συστήματος.

## Παραπομπές


2005 PU21
145452 Ριτόνα

**(145452) Ριτόνα** 


 frameless|center


Ανακάλυψη

Ανακαλύφθηκε από A.C. Becker, A.W. Puckett και J. Kubica 

Ανακαλύφθηκε στις 10 Σεπτεμβρίου 2005

Χαρακτηριστικά τροχιάς

Αφήλιο 42,44 AU

Περιήλιο 40,536 AU

Ημιάξονας τροχιάς 41,49 AU

Εκκεντρότητα 0,0230 

Περίοδος περιφοράς 97.618 ημέρες  (267 χρόνια)

Κλίση 19,26° ως προς την Εκλειπτική 

Μήκος του ανερχόμενου σημείου 187,01° 

Όρισμα του περιηλίου 177,88° 

Φυσικά Χαρακτηριστικά

 Διαστάσεις 680±5573 km 

Λευκαύγεια 0,09-0,14 

Αστρονομική περίοδος περιστροφής 5,62 h 

Φαινόμενο μέγεθος 20,15


Απόλυτο μέγεθος  3,9




Το **145452 Ριτόνα** [2005 RN43] είναι ένα μεγάλο αντικείμενο της ζώνης του Κάιπερ με διάμετρο περίπου 700 χιλιόμετρα. Ανακαλύφθηκε στις 10 Σεπτεμβρίου 2005. Είναι πιθανόν να είναι πλανήτης νάνος.

## Παραπομπές


Ριτόνα
Ριτόνα
Πορθμός του Σαν Μπερναντίνο

Ο **Πορθμός του Σαν Μπερναντίνο** είναι ένας πορθμός στις Φιλιππίνες. Χωρίζει την Χερσόνησο του Μπίκολ του νησιού Λουσόν από το νησί Σαμάρ στα νότια.

## Ισπανοί και το στενό του Σαν Μπερναντίνο

Πρώτη αναφορά από τους Ισπανούς γίνεται στην αποστολή του 1543-1545 με αρχηγό τον Ρούι Γκόμεζ ντε Βιγιαλόμπος ο οποίος στάλθηκε από το Μεξικό με διαταγή από τον αυτοκράτορα της Αγίας Ρωμαϊκής αυτοκρατορίας Κάρολο Ε' για να εγκαταστήσει μια αποικία κοντά στα Πορτογαλικά νησιά των Μπαχαρικών των Μολούκων  .

Κατά τη διάρκεια αυτής της καταδικασμένης αποστολής, ένα πλοία το Σαν Χουάν ντε Λετράν με πλήρωμα μόλις 20 άτομα, διέσχισε περισσότερα από 5000 χιλιόμετρα στις θάλασσες των Φιλιππίνων, συμπεριλαμβανομένου του πορθμού του Σαν Μπερναντίνο, και του Πορθμού του Σαν Χουανίκο ανάμεσα στο Σαμάρ και το Λέιτε.

Το Σαν Χουάν έκανε τον περίπλου του Μιντανάο, και έπειτα επιχείρησε να πάει προς το Μεξικό αλλά βρέθηκε στις Μαριάνες εξαιτίας μιας καταιγίδας στο Βόρειο Ειρηνικό ωκεανό. Έτσι επέστρεψε στις *Φιλιππίνες*, και στις 3 Ιανουαρίου του 1544 ξαναπέρασε από τον Πορθμό του Σαν Μπερναντίνο.

## Δεύτερος Παγκόσμιος Πόλεμος

Κατά τη διάρκεια της μάχης του κόλπου του Λέιτε, ο ναύαρχος του 
Ιαπωνικού ναυτικού Κουρίτα οδήγησε τα πολεμικά του πλοία προς τα Αμερικανικά αποβατικά που είχαν αγκυροβολήσει στον κόλπο του Λέιτε.

## Παραπομπές


## Εξωτερικοί σύνδεσμοι
* 

Σαν Μπερναντίνο
Σαν Μπερναντίνο
Ζαν-Μαξ Μπελρίβ

Ο **Ζαν-Μαξ Μπελρίβ** (γαλλικά: *Jean-Max Bellerive*) είναι πολιτικός από την Αϊτή και πρωθυπουργός από το 2009 ως τις 18 Οκτωβρίου 2011. Είναι παντρεμένος με 2 κόρες.

## Προφίλ
Γιος διάσημου ιατρού, ο Μπελρίβ γεννήθηκε στο Πορτ ο Πρενς το 1958. Έφυγε από πολύ νεαρή ηλικία από τη χώρα του και έκανε σπουδές στην Ελβετία, τη Γαλλία και στο Βέλγιο. Έκανε σπουδές Πολιτικών Επιστημών και Διεθνών Σχέσεων. Το 1986 επέστρεψε στην Αϊτή, λίγο πριν την ανατροπή του Ντιβαλιέ. 

Διορίστηκε πρωθυπουργός από τον πρόεδρο Ρενέ Πρεβάλ στις 30 Οκτωβρίου του 2009, έπειτα από απόφαση της Γερουσίας. Διαδέχθηκε την αποπεμφθείσα πρωθυπουργό Μισέλ Πιερ-Λουί. Η τελευταία αποπέμφθηκε έπειτα από απόφαση της Γερουσίας, καθώς 18 γερουσιαστές επί συνόλου 29 ψήφισαν εναντίον της, κατηγορώντας την ότι δεν είχε κάνει πολλά για να βελτιώσει την οικονομία της χώρας. 

Ο διορισμός του Μπελρίβ εγκρίθηκε ομόφωνα από τη Γερουσία και στις 7 Νοεμβρίου και από τη Βουλή , με 52 ψήφους υπέρ και 2 αποχές. Το νέο υπουργικό συμβούλιο ανακοινώθηκε στις 8 Νοεμβρίου και εγκρίθηκε στις 10 του μηνός από τη Βουλή (70-2 με 2 αποχές) και από τη Γερουσία (22-0 με 4 αποχές). Ο Μπελρίβ ανέλαβε επίσημα καθήκοντα στις 11 Νοεμβρίου του 2009 Παραιτήθηκε στις 15 Μαΐου 2011. Τον διαδέχθηκε ο Γκάρι Κονίλ.

## Παραπομπές


Κατηγορία:Πρωθυπουργοί της Αϊτής
Επιφάνεια (θρησκειολογία)

Με τον όρο **επιφάνεια** απαντάται και εναλλακτικά ως ιεροφάνεια στη θρησκειολογία χωρίς ωστόσο να έχει το ίδιο νόημα, εννοείται η θεία εμφάνιση. Η λέξη έρχεται από το μακρινό παρελθόν, με το ύστερο Λατινικό *epiphania* να πηγάζει από το Αρχαιοελληνικό *επιφάνεια*, που σημαίνει εκδήλωση και το ρήμα *επιφαίνω* που σημαίνει *εκδηλώνω, φανερώνω, αποκαλύπτω, εμφανίζω*. Στο χριστιανικό πλαίσιο ο όρος υποδηλώνει τον εορτασμό της αποκάλυψης του Θεού σε ανθρώπινη μορφή στο πρόσωπο του Ιησού Χριστού. Στην ίδια λέξη αποδίδεται το νόημα μιας αιφνίδιας εκδήλωσης ή αντίληψης της ουσιαστικής φύσης του νοήματος ενός πράγματος. Από αυτή την άποψη η αντίληψη της ουσιαστικής φύσης γίνεται διαισθητικό άδραγμα της πραγματικότητας μέσω ενός γεγονότος. Σε μια άλλη απόδοση της αγγλικής κυρίως λέξης υποννοεί τη διαφωτιστική ανακάλυψη, τη συνειδητοποίηση.
 
## Παραπομπές σημειώσεις


Κατηγορία:Θρησκειολογία
Επικοινωνιακό κανάλι

Το **επικοινωνιακό κανάλι** ορίζεται το **φυσικό** **μέσο μετάδοσης** που πραγματοποιεί την σύνδεση μεταξύ πηγής και προορισμού. Κύρια κανάλια είναι κύματα φωτός, ηχητικά κύματα, τηλεφωνικές γραμμές και το νευρικό σύστημα.

Εξαιτίας φυσικών περιορισμών το κανάλι δεν έχει την ίδια συμπεριφορά σε όλες τις συχνότητες και έτσι το σήμα κατά την διέλευση του μέσα από το κανάλι υφίσταται **παραμόρφωση**. Εκτός από την παραμόρφωση το σήμα υφίσταται και **εξασθένιση** ή λερώνεται από απρόβλεπτα ηλεκτρικά σήματα που αναφέρονται ως **θόρυβος** (noise).

Οι παράγοντες από τους οποίους εξαρτάται η μετάδοση της πληροφορίας μέσω ενός καναλιού είναι η χωρητικότητα και το εύρος ζώνης του καναλιού.

Κατηγορία:Μετάδοση δεδομένων
Θεοσοφία (σύγγραμμα)

Με τον τίτλο **Θεοσοφία** φέρεται αρχαίο ελληνικό βυζαντινό σύγγραμμα, εποχής αυτοκράτορα Ζήνωνα (474 – 591), που συνέγραψε  ο Αριστόκριτος, του οποίου η αιρετική διδασκαλία καταδικάστηκε με ανάθεμα  κατά τον 9ο αιώνα.

Από το σύγγραμμα αυτό σώζεται επιτομή με τίτλο *Χρησμός των ελληνικών θεών*. Το πλήρες έργο περιελάμβανε τέσσερα βιβλία, των οποίων όμως προτάσσονταν επτά *Περί της ορθής πίστεως*.
Σε απόδειξη του θέματός του, που θεωρούσε συνέχεια της φιλοσοφικής σκέψης των αρχαίων Ελλήνων,  ο συγγραφέας δεν παρέθετε μόνο χρησμούς που τους είχε παραλάβει από τον Πορφύριο, αλλά και Ορφικούς και Σιβυλλείους στίχους, καθώς και ρήσεις αρχαίων ποιητών και φιλοσόφων, ιδιαίτερα δε του Μενάνδρου, του Πλάτωνα και του Ηρακλείτου. Με το έργο αυτό αποδεικνυόταν ότι το μεγαλύτερο μέρος της χριστιανικής θρησκείας εδραιώθηκε και αναπτύχθηκε επί της χρηστότητας της αρχαίας ελληνικής φιλοσοφίας.

Εκλογές (τμήματα) της Θεοσοφίας σώθηκαν μέχρι τον μεσαίωνα σε ένα μόνο χειρόγραφο του Στρασβούργου, το οποίο θεωρείται ότι έχει και αυτό χαθεί, είχε όμως προλάβει να εκπονήσει αντίγραφο ο B. Hansius, το 1580. Αυτού του τελευταίου ανακαλύφθηκε αντίγραφο το οποίο και εξέδωσε ο Μπούρες (ή Βόρις) Κλάρος (Buresch Klaros), το 1889 (Λειψία), σε επίμετρη μορφή.

Κατηγορία:Αρχαία ελληνική φιλοσοφία
Κατηγορία:Βυζαντινή γραμματεία
Τζάκομο ντι Κίρικο

Ο **Τζάκομο ντι Κίρικο** (ιταλ.:*Giacomo Di Chirico*, 27 Ιανουαρίου 1844 - 26 Δεκεμβρίου 1883) ήταν Ιταλός ζωγράφος. Γεννήθηκε στη Βενόζα το 1844.

Το ζωγραφικό του έργο περιλαμβάνει κυρίως ιστορικούς πίνακες και σκηνές από τη καθημερινή ζωή. Ανήκε στη ρεαλιστική σχολή και διακρίθηκε ιδιαίτερα για τη λαμπρότητα των χρωμάτων των έργων του.

Πέθανε στη Νάπολη το 1883, σε ηλικία 40 ετών, σε κατάσταση παραφροσύνης.


File:Corteggiamento.jpg|*Ερωτοτροπία* 
File:Donna_lucana.jpg|*Γυναίκα της Λούκκας*
File:Sposalizio_in_Basilicata.jpg|*Γάμος στην Μπαζιλικάτα*
File:Giacomo_di_Chirico_-_He_Loves_Me,_He_Loves_Me_Not,_1872.jpg|*Μ’ αγαπά, δεν μ’αγαπά*, 1872


## Παραπομπές


## Πηγές
"Νεώτερον Εγκυκλοπαιδικόν Λεξικόν Ηλίου" τομ. 10ος, σελ. 779

## Εξωτερικοί σύνδεσμοι

Κατηγορία:Ιταλοί ζωγράφοι του 19ου αιώνα
Θεότεκνος

Το όνομα **Θεότεκνος** ετυμολογικά σημαίνει γιος θεού, θεολογικά αυτός που διάγει βίο χρηστό, κατά θεό.

Με κύριο όνομα Θεότεκνος φέρονται στο "Αγιολόγιο" της Ορθόδοξης Εκκλησίας δύο ιερομάρτυρες των οποίων όμως δεν είναι γνωστό πότε, που και πως μαρτύρησαν. Του ενός η μνήμη εορτάζεται στις 3 Οκτωβρίου, του δε άλλου στις 10 Δεκεμβρίου.

## Πηγές
* "Μεγάλη Ελληνική Εγκυκλοπαίδεια Δρανδάκη" τομ.ΙΒ΄, σελ.531.

Κατηγορία:Άγιοι της Ορθόδοξης Εκκλησίας
Σάββας Χατζηιωάννου

Ο **Σάββας Χατζηιωάννου** (Ζυγός Καβάλας, 1942 - Θεσσαλονίκη, 11 Νοεμβρίου 2009) ήταν Έλληνας ποδοσφαιριστής. Έπαιξε ποδόσφαιρο στον Άρη Ζυγού και στον Α.Ο. Καβάλα αρχικά, στον Ελληνοαμερικανικό Νέας Υόρκης στην συνέχεια και το 1970 πήρε μεταγραφή στον ΠΑΟΚ, όπου αγωνίστηκε ως το 1974. Με τον ΠΑΟΚ κατέκτησε το πρώτο κύπελλο στην ιστορία της ομάδας το καλοκαίρι του 1972, με τη νίκη στον τελικό του σταδίου Καραϊσκάκη επί του ΠΑΟ (2-1). Ένα χρόνο νωρίτερα είχε παίξει επίσης στον τελικό του κυπέλλου, όπου ο Ολυμπιακός νίκησε με 3-1 τον ΠΑΟΚ.

Μετά το τέλος της ποδοσφαιρικής του καριέρας δεν ακολούθησε ασχολία σχετική με το ποδόσφαιρο. Απεβίωσε στις 11 Νοεμβρίου 2009 στη Θεσσαλονίκη μετά από ανίατη ασθένεια.

## Πηγές
https://zygoskavalas.gr/mia-matia-sto-parelthon-savvas-chatziioannoy/
*Νεκρολογία στο Metrosport
*Ανακοίνωση του θανάτου του και βιογραφικά στοιχεία, Newstime.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές αδιευκρίνιστης θέσης
Κατηγορία:Ποδόσφαιρο-επέκταση
Μπραζαβίλ

Η **Μπραζαβίλ** (γαλλικά: *Brazzaville*) είναι η πρωτεύουσα και μεγαλύτερη πόλη της Δημοκρατίας του Κονγκό. Έχει πληθυσμό περίπου 1 εκατ. κατοίκων και εκεί κατοικεί το ένα τρίτο του πληθυσμού της χώρας. Βρίσκεται επάνω στον ποταμό Κονγκό και ακριβώς απέναντι βρίσκεται η πρωτεύουσα της Λαϊκής Δημοκρατίας του Κονγκό, Κινσάσα. Είναι πολιτιστικό και οικονομικό κέντρο της χώρας.
## Ιστορία
Η Μπραζαβίλ δημιουργήθηκε στη θέση ενός χωριού της φυλής Μπατέκε στις 10 Σεπτεμβρίου 1880 από τον Γάλλο εξερευνητή Πιερ Σαβορνιάν ντε Μπρατζά, από τον οποίο και η πόλη πήρε το όνομά της. Ο αρχηγός της φυλής Μακόκο του Τεκέ παραχώρησε τη γη που ανήκε στον λαό του στην Γαλλική Αυτοκρατορία. Η πόλη χτίστηκε ως ανταγωνιστική για την Κινσάσα, όπου ιδρύθηκε από τους Βέλγους. Την περίοδο 1880-1892, η πόλη καταλήφθηκε από μια μικρή ομάδα στρατιωτών υπό την ηγεσία του Σενεγαλέζου στρατηγού Μαλαντίν Καμαρά, ο οποίος συνεργαζόταν με τους Γάλλους, προκειμένου να την προστατεύσει από την Βελγική επέκταση. Κατά την δεκαετία του 1960, η πόλη χωρίστηκε στο ευρωπαϊκό (το κέντρο της πόλης) και το αφρικανικό τμήμα (τα περίχωρα της πόλης). Η Μπραζαβίλ ήταν το θέατρο πολλών μαχών μεταξύ της Δημοκρατίας του Κονγκό, της Λαϊκής Δημοκρατίας του Κονγκό και της Ανγκόλα. Τέλος, τη δεκαετία του 1990, διεξήχθη ένας πολύνεκρος εμφύλιος πόλεμος με χιλιάδες νεκρούς, με αποτέλεσμα να εγκαταλείψουν πολλοί κάτοικοι την πόλη.

## Γεωγραφία
Η Μπραζαβίλ βρίσκεται πάνω στην βόρεια όχθη του ποταμού Κονγκό, ακριβώς απέναντι από την Κινσάσα. Απέχει 500 χλμ. περίπου από τον Ατλαντικό Ωκεανό και βρίσκεται στο Νότιο Ημισφαίριο. Γύρω από την πόλη βρίσκεται σαβάνα. Η πόλη είναι γενικώς επίπεδη, και βρίσκεται σε υψόμετρο 317 μέτρων. 

## Αδελφές πόλεις
* Δρέσδη
*  Ολάθε, Κάνσας
* Ουειχάι

## Παραπομπές


Κατηγορία:Πρωτεύουσες της Αφρικής
Κατηγορία:Πόλεις της Δημοκρατίας του Κονγκό
Ευρωπαϊκό Νότιο Αστεροσκοπείο

thumb|Επίσημο λογότυπο του European Southern Observatory
Το **Ευρωπαϊκό Νότιο Αστεροσκοπείο** (*European Southern Observatory*, E.S.O.), είναι ένας διεθνής οργανισμός αστρονομικής έρευνας, στον οποίο συμμετέχουν δεκατέσσερις Ευρωπαϊκές χώρες μέλη. Ιδρύθηκε το 1964 με σκοπό την κατασκευή και διαχείριση σύγχρονων εγκαταστάσεων για την παρατήρηση του Νότιου Ουρανού από ευρωπαίους αστρονόμους. Το επίσημο όνομά του είναι European Organization for Astronomical Research in the Southern Hemisphere (Ευρωπαϊκός Οργανισμός Αστρονομικής Έρευνας στο Νότιο Ημισφαίριο). 

Είναι γνωστό για τη κατασκευή και λειτουργία μερικών από τα μεγαλύτερα και πλέον προηγμένα τεχνολογικά τηλεσκόπια στον κόσμο, όπως το Τηλεσκόπιο Νέας Τεχνολογίας (New Technology Telescope - ΝΤΤ), στο οποίο εφαρμόστηκε πρωτοποριακά η τεχνολογία ενεργών οπτικών, και το Πολύ Μεγάλο Τηλεσκόπιο (Very Large Telescope), αποτελούμενο από τέσσερα κύρια τηλεσκόπια διαμέτρου 8 μέτρων και τέσσερα βοηθητικά διαμέτρου 1,8 μέτρων. Επί του παρόντος είναι υπό κατασκευή το Εξαιρετικά Μεγάλο Τηλεσκόπιο, το οποίο όταν ολοκληρωθεί θα έχει ένα κάτοπτρο διαμέτρου 39,3 μέτρων, το μεγαλύτερο στον κόσμο.

Από τις πολυάριθμες εγκαταστάσεις αστρονομικής παρατήρησης που διαθέτει έχουν γίνει πολλές ανακαλύψεις και έχουν συνταχθεί αρκετοί αστρονομικοί κατάλογοι. Μεταξύ των πρόσφατων ανακαλύψεών του περιλαμβάνεται ο εντοπισμός της πλέον απομακρυσμένης έκρηξης ακτίνων-γ και στοιχεία για μία μαύρη τρύπα στο κέντρο του Γαλαξία μας. Το 2004 αστρονόμοι με την βοήθεια του VLT έλαβαν την πρώτη φωτογραφία εξωπλανήτη, του 2M1207b, ο οποίος περιφέρεται γύρω από έναν καφέ νάνο αστέρα σε απόσταση 173 ετών φωτός. Ο φασματογράφος HARPS συνέβαλε στην ανακάλυψη πολλών άλλων εξωπλανητών, συμπεριλαμβανόμενων 5 με μάζα περίπου όση της Γης οι οποίοι περιφέρονται γύρω από έναν ερυθρό νάνο, τον Gliese 581c. Με τη χρήση του VLT επίσης, ανακαλύφθηκε ο γαλαξίας Abell 1835 IR1916, ίσως ο πλέον απομακρυσμένος γαλαξίας που έχει παρατηρηθεί ποτέ.

## Χώρες μέλη

## Εξωτερικοί σύνδεσμοι

* Atacama Large Millimeter Array 
* APEX telescope 
* ESO 
* ESO Top 100 Images 
* Webpage for the ESO telescopes at La Silla Observatory  
* Paranal Observatory 
* James Bond at Paranal  
* ESOcast 
* ESO Vimeo channel 
* 2011 video explaining the current and planned work of ESO
(315898) 2008 QD4

(315898) **2008 QD4** 

  


Ανακάλυψη

Ανακαλύφθηκε από Marc W. Buie 

Ανακαλύφθηκε στις 1 Οκτωβρίου 2008 

Χαρακτηριστικά τροχιάς

Αφήλιο 11,41 AU

Περιήλιο 5,437 AU  AU

Ημιάξονας τροχιάς 8,425 AU

Εκκεντρότητα 0,354

Περίοδος περιφοράς 24,46 χρόνια

Μέση Ταχύτητα Τροχιάς - km/s 

Κλίση 41,87° ως προς την Εκλειπτική 

Μήκος του ανερχόμενου σημείου 344,6° 

Όρισμα του περιηλίου 68,6° 

Δορυφόροι 0 

Φυσικά Χαρακτηριστικά

 Διαστάσεις  3 km 

Μάζα - kg

Μέση πυκνότητα - g/cm3

Επιφανειακή Βαρύτητα στον Ισημερινό -m/s<sup>2</sup>

Ταχύτητα Διαφυγής - km/s

Αστρονομική περίοδος περιστροφής 8,87 h 

Λευκαύγεια 0,05 (εκτιμάται)

Φασματικός τύπος - 

Φαινόμενο μέγεθος - 

Απόλυτο μέγεθος 11,3 

Θερμοκρασία


ελάχ.μέσημεγ.
  - K  




Το (315898) **2008 QD4**, είναι ένας Κένταυρος με περιήλιο μεγαλύτερο από του Δία και με ημιάξονα τροχιάς μικρότερο από του Ποσειδώνα.

## Περιήλιο
thumb|left|450px|Η τροχιά του 2008 QD4.
Ο 2008 QD4 συγκαταλέγεται ως Κένταυρος από το Minor Planet Center (MPC), το JPL, και το Deep Ecliptic Survey (DES). Τα αντικείμενα που συγκαταλέγονται ως κένταυροι από τα 3 παραπάνω μεγάλα ινστιτούτα, το 2008 QD4 έχει το μικρότερο περιήλιο Θα έρθει στο περιήλιό του τον Αύγουστο του 2010. Εξαιτίας της τροχιακής κλίσης του (41°), είναι πάνω από την εκλειπτική κατά τη την τομή της τροχιάς του Δία, και κάτω από την εκλειπτική κατά τη τομή της τροχιάς του Κρόνου.

2008 QD4
Μάικ Ντερντ

Ο **Μάικλ Ράιαν Πρίτσαρντ** (Michael Ryan Pritchard, 4 Μαΐου 1972) είναι Αμερικανός μπασίστας του συγκροτήματος Green Day. 

Γεννήθηκε 4 Μαΐου του 1972 και μεγάλωσε στην Καλιφόρνια. Επειδή έπαιζε μπάσο, οι φίλοι του στο λύκειο τον φώναζαν Ντερντ (Dirnt), από τον θόρυβο που έκαναν οι χορδές όπως έπαιζε "dirnt, dirnt, dirnt". Επίσης παίζει και στα συγκροτήματα The Frustrators και Foxboro Hot Tubs.

## Παραπομπές

## Εξωτερικοί σύνδεσμοι

* Μάικ Ντερντ στο Facebook

* Μάικ Ντερντ στο Instagram
* Μάικ Ντερντ στο Twitter

Κατηγορία:Green Day
Κατηγορία:Αμερικανοί μουσικοί
Κατηγορία:Μπασίστες
Τρε Κουλ

Ο **Φρανκ Έντουιν Ράιτ** (*Frank Edwin Wright III*, 9 Δεκεμβρίου 1972), γνωστός επαγγελματικά ως **Τρε Κουλ**, είναι Αμερικανός ντράμερ, περισσότερο γνωστός ως ντράμερ του καλιφορνέζικου συγκροτήματος Green Day. 

## Βιογραφία
Γεννήθηκε 9 Δεκεμβρίου του 1972 στη Φρανκφούρτη της Γερμανίας από Αμερικανούς γονείς. Το 1990, όταν έπαιζε στο συγκρότημα «The Lookouts!» έγινε προσωρινός ντράμερ των Green Day και ύστερα μόνιμος. Το ψευδώνυμο Τρε Κουλ (γαλλικά Trés Cool) προήλθε από τον τραγουδιστή των Lookouts!, Larry Livermore και σημαίνει «πολύ κουλ».

## Παραπομπές

## Δισκογραφία
"Kerplunk" (1991) – ντραμς

"Dookie" (1994) – ντραμς, σόλο τραγούδι με τίτλο "All By Myself"

"Insomniac" (1995) – ντραμς

"Nimrod" (1997) – ντραμς, βοηθητικά φωνητικά  

"Warning" (2000) – ντραμς, ακορντεόν 

"American Idiot" (2004) – ντραμς, βοηθητικά φωνητικά 

"Bullet in a Bible" (2005) – ντραμς, βοηθητικά φωνητικά  

"21st Century Breakdown" (2009) – ντραμς 

"Awesome as Fuck" (2011) – ντραμς, βοηθητικά φωνητικά  

"¡Uno!" (2012) – ντραμς 

"¡Dos!" (2012) – ντραμς 

"¡Tré!" (2012) – ντραμς 

"Revolution Radio" (2016) – ντραμς



## Εξωτερικοί σύνδεσμοι

* Συνέντευξη του Τρε Κουλ στο Sweetwater

* Βιογραφία του Τρε Κουλ
*Συνέντευξη του Τρε Κουλ το 2017 στο περιοδικό: Modern Drummer

Κατηγορία:Αμερικανοί μουσικοί
Κατηγορία:Ντράμερς
Κατηγορία:Green Day
Πασαλιμάνι

Η ονομασία *Πασαλιμάνι* μπορεί να αναφέρεται στα εξής:

* Στην παλαιότερη ονομασία του σημερινού λιμανιού Ζέας στον Πειραιά.
* Στον Ναύσταθμο Πασαλιμάνι στον Αυλώνα της Αλβανίας
* Στο Πασαλιμάνι (Τσεσμέ), τουριστική ακτή στο Τσεσμέ.
* Στο Πασαλιμάνι (Αϊβαλί), τοποθεσία στο Αϊβαλί.
Μαρία Πενταγιώτισσα (αποσαφήνιση)

Η Μαρία Πενταγιώτισσα ήταν λαϊκή ηρωίδα από την Φωκίδα. Το όνομα "Μαρία Πενταγιώτισσα" μπορεί να αναφέρεται επίσης:

*Στις κινηματογραφικές ταινίες:
**Μαρία Πενταγιώτισσα: Ταινία του 1929 σε σκηνοθεσία Αχιλλέα Μαδρά
**Μαρία Πενταγιώτισσα: Ταινία του 1957 σε σκηνοθεσία Κώστα Αδρίτσου 

*Στο θεατρικό έργο
**Μαρία Πενταγιώτισσα: Θεατρικό έργο του Μποστ
Σμόκοβο

Με το όνομα **Σμόκοβο** ονομάζονταν στο παρελθόν τα παρακάτω χωριά της Ελλάδας:
*Λουτροπηγή Καρδίτσας, πρώην Σμόκοβο
*Πύργος Φθιώτιδας, πρώην Σμόκοβο

Επίσης το τοπωνύμιο Σμόκοβο διατηρείται ακόμα στο χωριό Λουτρά Σμοκόβου και στην τεχνητή λίμνη Σμοκόβου του νομού Καρδίτσας.
Λουτροπηγή Καρδίτσας

Η **Λουτροπηγή** είναι χωριό του νομού Καρδίτσας. Ανήκει διοικητικά στον Δήμο Σοφάδων της Περιφέρειας Θεσσαλίας (πρόγραμμα Καλλικράτης).

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Μενελαΐδας.

Βρίσκεται στις πλαγιές των Αγράφων σε υψόμετρο 740 μέτρων. Απέχει από την Καρδίτσα 43 χιλιόμετρα. Ο πληθυσμός της Λουτροπηγής σύμφωνα με την απογραφή του 2001 είναι 528 κάτοικοι. Το χωρίο μέχρι το 1927 ονομαζόταν Σμόκοβο, οπότε μετονομάστηκε σε Λουτροπηγή. Κοντά στο Σμόκοβο βρίσκονται ερείπια αρχαίας πόλης που πιθανολογείται πως πρόκειται για την Μενελαΐδα, πόλη των Δολόπων. Στην πόλη αυτή οφείλει και την ονομασία του ο δήμος. Σε απόσταση 7 χιλιομέτρων βρίσκονται τα Λουτρά Σμοκόβου.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Λίμνη Σμοκόβου

Η **λίμνη Σμοκόβου** είναι τεχνητή λίμνη της Θεσσαλίας, στις νοτιοανατολικές πλαγιές των Αγράφων. Βρίσκεται στην Περιφερειακή Ενότητα Καρδίτσας και τα όρια με την Περιφερειακή Ενότητα Φθιώτιδας, στο δρόμο Κέδρου - Ρεντίνας - Καρπενησίου. Εγκαινιάστηκε το 2002 και καταλαμβάνει έκταση περίπου 8,5 τ.χλμ και έχει χωρητικότητα 237.000.000  κυβικά μέτρα νερού. Ο πρωταρχικός σκοπός κατασκευής της λίμνης είναι να αρδεύει το νοτιοανατολικό τμήμα του κάμπου της Περιφερειακής Ενότητας Καρδίτσας.

## Χαρακτηριστικά φράγματος
Το φράγμα της λίμνης κατασκευάστηκε μεταξύ του 1981 και 1994. Οι εργασίες είχαν σταματήσει για μεγάλο διάστημα λόγω αντιδράσεων των κατοίκων. Το φράγμα έφτασε σε ύψος τα 104 μέτρα, 450 μέτρα μήκος και 11 μέτρα πλάτος στην κορυφή του. Στην βάση του έχει μήκος 30 μέτρα και πλάτος 460 μέτρα. Φράζει την έξοδο των υδάτων προς τον ποταμό Ονόχωνα ή Σοφαδίτη. 

## Εξωτερικοί Σύνδεσμοι
*Δήμος Μενελαϊδας, η λίμνη Σμοκόβου.
* Εκπομπή Γυρίσματα, τεχνητή λίμνη Σμοκόβου.
*  στο https://www.youtube.com/. 

## Παραπομπές


Σμοκόβου
Κατηγορία:Λίμνες της Θεσσαλίας
Πάπας Αδριανός Δ΄

Ο **Πάπας Αδριανός Δ΄** (*Papa Adriano IV*, 1100 – 1 Σεπτεμβρίου 1159), γεννημένος ως **Νίκολας Μπρέικσπιρ** (*Nicholas Breakspear*), ήταν Πάπας από τις 4 Δεκεμβρίου του 1154 έως το θάνατό του το 1159.

Ο Αδριανός Δ΄είναι ο μόνος Άγγλος που κατέλαβε τον παπικό θρόνο. Πιστεύεται γενικά ότι ο Νίκολας Μπρέικσπιρ γεννήθηκε στο Αγρόκτημα Μπρέϊκσπηρ στην ενορία *Abbots Langley* στο Χέρτφονρντσαϊρ.

Ο πατέρας του λεγόταν Ρόμπερτ και αργότερα έγινε μοναχός στο Σαιντ Άλμπανς. Στον Νίκολας, όμως, δεν επιτράπηκε η είσοδος στο μοναστήρι, και ο ηγούμενος του είπε να συνεχίσει με το σχολείο του ώστε να είναι πιο κατάλληλος (Abbey chronicles). 

Ως Πάπας επιχείρησε προσέγγιση μεταξύ Ορθόδοξης και Ρωμαιοκαθολικής Εκκλησίας μετά το Σχίσμα του 1054 αποστέλλοντας δύο πρεσβευτές στον Αυτοκράτορα Μανουήλ Κομνηνό και γράφοντας σχετική επιστολή περί της ενώσεως των Εκκλησιών προς τον αρχιεπίσκοπο Θεσσαλονίκης Βασίλειο Αχριδηνό, ο οποίος του απάντησε.

## Παραπομπές


## Πηγές
* 

## Εξωτερικοί σύνδεσμοι

* Nicolas Brakespeare. A very British Pope @ ''Ward's Book of Days''

Κατηγορία:Πάπες
Κατηγορία:Άγγλοι Πάπες
Κατηγορία:Πάπες 12ου αιώνα